На основу члана 120. Закона о основама система образовања и васпитања („Сл. гласник РС”, бр. 88/17- у даљем тексту: Закон), и члана 61. став 2. Статута Основне школе „Витко и Света“ у Гаџином Хану, Савет родитеља Основ­не школе „Витко и Света“ у Гаџином Хану, на седници одржаној 19. 04. 2018. године донео је

**П О С Л О В Н И К**

**О РАДУ САВЕТА РОДИТЕЉА ОСНОВНЕ ШКОЛЕ „ВИТКО И СВЕТА“ ГАЏИН ХАН**

**I ОСНОВНЕ ОДРЕДБЕ**

**Члан 1.**

Пословником о раду Савета родитеља (у даљем тексту: Пословник) Основ­не школе „Витко и Света“ у Гаџином Хану (у даљем тексту: Школа) уређују се надлежност, начин рада, одлучивања и друга питања рада Савета родитеља Школе (у даљем тексту: Савет родитеља).

Одредбе овог Пословника обавезне су за све чланове Савета родитеља и друга лица која присутвују седницама Савета родитеља по одобрењу председника Савета родитеља (у даљем тексту: председник).

Термини изражени у овом Пословнику у граматичком мушком роду подразумевају природни женски и мушки род лица на која се односе.

**II НАДЛЕЖНОСТ**

**Члан 2.**

Савет родитеља:

1. предлаже представнике родитеља ученика у Школски одбор;
2. предлаже свог представника у Стручни актив за развојно планирање
3. предлаже свог представника у Тим за инклузивно образовање, Тим за заштиту од дискриминацие, насиља, злостављања и занемаривања, Тим за самовредновање, Тим за обезбеђивање квалитета и развој Школе; Тим за развој међупредметних компетенција и предузетништва, Тим за професионалну орјентацију и др. тимове који су формирани у школи за остваривање одређеног задатка, програма или пројекта;
4. учествује у предлагању изборних садржаја и у поступку избора уџ­бе­ника;
5. разматра предлог Школског програма, Развојног плана и Го­диш­њег плана рада Школе;
6. разматра извештаје о остваривању Школског програма, Развојног плана и Годишњег плана рада, Извештаја о раду директора, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;
7. разматра намену коришћења средстава од проширене делат­но­сти Школе;
8. разматра и прати услове за рад Школе, услове за одрастање и учење, без­бедност и заштиту деце и ученика;
9. учествује у поступку прописивања мера, начина и поступка заштите и без­бедности деце и ученика за време боравка у Школи и свих активности које организује Школа;
10. даје сагласност на програм и организовање излета, екскурзије, односно програме наставе у природи и разматра извештај о њиховом остваривању;
11. предлаже представника и његовог заменика за Општински савет родитеља;
12. упућује своје предлоге, питања и ставове директору, Школском одбору, стручним органима Школе и Парламенту;
13. разматра успех и дисциплину ученика, организује дрштвени и забавни живот ученика, спортске и друге манифестације;
14. заједно са директором и стручним органима Школе организује и спроводи сарадњу са надлежним органима у општини, као и сарадњу са другим школама ван Србије,
15. брине о здравственој и социјалној заштити ученика;
16. обавља и друге послове од интереса за Школу, односно одлучује о питањима о којима органи Школе не могу доносити одлуке без предходно добијеног мишљења родитеља;
17. доноси Пословник о свом раду ;
18. разматра и друга питања утврђена овим Пословником..

**III ИЗБОР САВЕТА РОДИТЕЉА И ПРЕСТАНАК ЧЛАНСТВА**

**Члан 3.**

Савет родитеља чини по један представник родитеља ученика сваког одеље­ња.

Чланови Савета родитеља бирају се на почетку сваке школске године, на пр­вом родитељском састанку, најкасније до 15. септембра.

Избор се врши јавним гласањем, на основу предлога који може да поднесе сва­ки родитељ ученика одређеног одељења.

За члана Савета родитеља изабран је родитељ који је добио већину од укупног броја гласова родитеља ученика одређеног одељења.

Уколико у Школи стичу образовање деца и ученици са сметњама у развоју и инвалидитетом, члан Савета родитеља је и представник родитеља деце, односно ученика са сметњама у развоју и инвалидитетом предложен од стране Тима за инклузивно образовање уз сагласност предложеног родитеља.

Мандат чланова Савета родитеља је једна година уз могућност избора у више мандата.

**Члан 4.**

Родитељу престаје чланство у Савету родитеља ако престане основ за чланство, на лични захтев и ако из одређених разлога није у могућности да присуствује седницама.

Престанак основа за чланство утврђује се на седници Савета родитеља, о чему се доноси одлука и сачињава записник, а Савет ће затражити од одељења чији је родитељ био представник да изабере новог представника за члана Савета родитеља, на период до истека мандата Савета родитеља.

На лични захтев и у случају његове немогућности да присуствује седницама, родитељ престаје да буде члан, што се на седници Савета родитеља констатује и покреће поступак у одељењу за избор новог представника родитеља, на период до истека мандата Савета родитеља.

**IV НАЧИН РАДА И ОДЛУЧИВАЊА**

**1. Начин рада**

**Члан 5.**

Савет родитеља ради и одлучује на седницама које су јавне и на којој је присутна већина чланова Савета родитеља.

Седнице Савета родитеља одржавају се у згради Школе, у просторији коју одреди председник у договору са директором Школе.

Седници Савета родитеља обавезно присуствују директор или помоћник директора и представник наставничког већа а по потреби и друга лица.

Поред позваних лица, седници Савета родитеља могу да присуствују и друга лица, по одобрењу председника.

Седници савета родитеља, у одсуству представника родитеља одељења може да присуствује и његов заменик.

**Члан 6.**

Савет родитеља представља и заступа председник

Председник:

1) саставља предлог дневног реда и обавља друге радње припремања седнице Савета у сарадњи са органима Школе;

2) сазива седнице и руководи радом на седницама;

3) учествује у дискусијама и на други начин доприноси проналажењу најбољег решења по свакој тачки дневног реда;

4) предузима мере за одржавање несметаног тока седнице;

5) потписује записнике, одлуке и друге акте Савета;

6) предузима мере за извршење одлука Савета и прати њихово извршење;

7) обавља друге послове у складу са Пословником.

**Члан 7.**

Члан Савета родитеља има следеће обавезе:

1) да редовно и на време долази на седнице;

2) да са седнице изостане само ако је оправдано спречен и да о спречености и разлогу спречености обавести без одлагања председника, директора Школе (у даљем тексту: директор),

3) да се не удаљава са седнице без одобрења председника;

4) да савесно учествује у раду на седници;

5) да не омета рад на седници;

6) да поступа по налозима председника.

**2. Конститутивна седница Савета родитеља**

**Члан 8.**

Прву седницу Савета родитеља у новом сазиву (у даљем тексту: Конститутивну седницу) сазива и руководи радом на тој седници до избора председника члан Савета родитеља који је по азбучном реду презимена и имена први на списку чланова Савета.

Рад конститутивне седнице почиње констатовањем да је именован нови сазив Савета родитеља и читањем списка чланова Савета родитеља.

**Члан 9.**

Савет родитеља има председника и заменика који се бирају на конститутивној седници, јавним гласањем чланова Савета родитеља, већином гласова од броја присутних чланова Савета родитеља.

Уколико ниједан од предложених кандидата за председника и заменика из става 1. овог члана нема већину гласова од броја присутних чланова, изабран је онај кандидат за председника и заменика који има највећи број гласова од броја присутних чланова Савета родитеља.

У случају једнаког највећег броја гласова, гласање ће се понављати све док на основу резултата гласања не буде било могуће утврдити председника и заменика председника

На конститутивној седници председник обавештава чланове да се упознају са Пословником о раду и свим општим актима Школе на званичној интернет страници Школе.

**Члан 10.**

На конститутивној седници Савет родитеља бира записничара из реда чланова Савета родитеља.

Савет родитеља бира заменика записничара који води записник у одсуствузаписничара на седници на којој је одсутан записничар.

О кандидатима се гласа оним редом којим су предложени.

**Члан 11.**

Председник Савета родитеља за свој рад одговара Савету родитеља и Школском одбору.

Председник Савета родитеља може да поднесе оставку уколико не може да одговори својим обавезама.

Савет родитеља може да опозове председника уколико он своје обавезе не обавља успешно.

Одлука о прихватањау оставке, односно о опозивању прдседника доноси се јавним гласањем, већином гласова од броја присутних чланова Савета родитеља.

Одредбе из става 1. до 4. овог члана сходно се примењују и на заменика председника Савета родитеља.

**Члан 12.**

Заменик председника обавља послове из надлежности председника у случају његове спречености.

**3. Припремање и сазивање седнице**

**Члан 13.**

Седницу Савета родитеља припрема и сазива председник.

Седнице се сазивају у складу са Годишњим планом рада Школе, а и по потреби.

Седница се обавезно сазива на захтев најмање једне трећине чланова Савета родитеља, као и на захтев директора, Школског одбора, Наставничког већа Школе(у даљем тексту: Наставничко већа ) или Ученичког парла­мента Школе (у даљм тексту: Парламент).

**Члан 14.**

Седница Савета се сазива достављањем писаног позива члановима Савета родитеља и другим лицима чије је присуство потребно.

Позив се доставља се мејлом или лично, родитељу преко детета односно ученика.

Позив за седницу обавезно садржи дан , час и место одржавања седнице и предлог дневног реда.

Позив се доставља најкасније 3 дана пре дана одређеног за одржавање седнице, осим у хитним случајевима, када се тај рок не мора поштовати.

У нарочито хитним случајевима седница се може заказати телефоном или мејлом, при чему се такође не мора поштовати рок из става 4. овог члана.

**Члан 15.**

Позив за седницу и предложени дневни ред за седнице Савета ро­дитеља, објављују се на огласној табли Школе најкасније 3 дана пре дана одржавања седнице, а у случају потребе хитног заказивања седнице дневни ред за седнице могу се објавити на огласној табли Школе на сам дан одржавања седнице.

У пословима око припремања и сазивања седнице и у пословима око изврша­вања одлука Савета родитеља председнику помажу директор и/или помоћник директора, стручни сарадници, а по потреби и други запослени у Школи.

**4. Ток седнице**

**Члан 16.**

Председник отвара седницу пошто утврди да је присутно више од половине чланова Савета родитеља, директор/помоћник директора, стручни сарадници, и остала лица чије је присуство неопходно.

**Члан 17.**

После отварања седнице, председник позива чланове Савета родитеља да предложе изме­не и/или допуне предлога дневног реда и о њиховим предлозима се посебно гласа.

После утврђивања коначног предлога дневног реда, доноси се одлука о усваја­њу дневног реда.

**Члан 18.**

После доношења одлуке о усвајању дневног реда, Савет родитеља започиње рад читањем и усвајањем записника са претходне седнице.

Члан Савета родитеља има право да стави примедбе на записник, а о основаности примедбе одлучује Савет родитеља.

Председник констатује да је записник усвојен без примедби, односно са изменама које су прихваћене.

Након усвајања записника са предходне седнице, председник отвара дискусију по свакој тачки днев­ног реда појединачно.

**Члан 19.**

Право да учествују у дискусији имају сви чланови Савета родитеља.

Право да учествују у дискусији, по одобрењу председника, имају и директор, помоћник директора, стручни сарадници и друга позвана лица.

Дискутанти су обавезни да приликом дискусија расправљају, по правилу, само о питањима која су од непосредног значаја за доношење одлуке по тачки дневног реда о којој се расправља.

**Члан 20.**

Поред питања у вези с тачкама дневног реда, дискутант може да говори и о повреди Пословника.

**Члан 21.**

Дискусије треба да буду што краће и јасније.

Дискутант има право да у дискусији изрази своје мишљење, став и/или уверење, али је обавезан да то учини у пристојном облику.

**Члан 22.**

Дискутант по једној тачки дневног реда може дискутовати једанпут у трајању до 5 минута.

Савет родитеља може одлучити да се трајање дискусије по одређеној тачки дневног реда продужи.

**Члан 23.**

Сваки дискутант има право на реплику, ако је у нечијој дискусији поменут а сматра да тврдње у тој дискусији треба исправити или допунити.

Реплика може трајати најдуже 3 минута.

**Члан 24.**

Председник даје и одузима реч дискутантима, водећи рачуна о редоследу пријављивања и дужини трајања дискусије/реплике, а после дискусија предлаже доношење одлуке по тој тачки.

**5. Одржавање реда на седници**

**Члан 25.**

О одржавању реда на седници стара се председник.

**Члан 26.**

Председник ће опоменути члана Савета родитеља или друго присутно лице које и после одузимања речи наставља да говори, као и лице које се непристојно понаша и/или на други начин омета рад на седници.

**Члан 27.**

Ако опоменуто лице и даље наставља да омета рад на седници, на предлог председника, заменика председника или члана Савета родитеља, Савет родитеља ће донети одлуку о ње­говом удаљењу са седнице.

Лице на које се одлука о удаљењу односи обавезно је да одмах по изрицању мере удаљења напусти просторију у којој се седница одржава.

Мера удаљења односи се само на седницу Савета родитеља на којој је изречена.

**6. Прекид и одлагање седнице**

**Члан 28.**

Ако се мерама из Пословника не може одржати ред на седници Савета родитеља, пред­седник ће донети одлуку да се седница прекине и утврдиће време њеног наставка.

Исту одлуку председник ће донети и ако у току седнице престане да постоји неки други услов за њено одржавање.

**Члан 29.**

Ако седници не присуствује потребан број чланова Савета родитеља и/или остала лица чије је присуство неопходно, председник доноси одлуку да се седница одложи и истовремено утврђује дан и час када ће се одржати седница, водећи рачуна о року за доношење одлука по тачкама из предложеног дневног реда.

Исту одлуку председник ће донети и ако није испуњен неки други услов за одржавање седнице.

**Члан 30.**

Ако је исцрпљен дневни ред председавајући објављује да је седница закључена.

Ако је рад на седници трајао дуже времена а на дневном реду има још тачака о којима би расправа и одлучивање трајало дуже времена, председник може по својој иницијативи или на предлог члана Савета родитеља прекинути седницу и одмах заказује дан и час одржавања наставка седнице.

**7. Одлучивање**

**Члан 30.**

Савет родитеља одлучује већином гласова од броја присутних чланова.

Савет родитеља доноси:

1) одлуке,

2) пословник о свом раду,

3) закључке,

4) мишљења, предлоге, сагласности, ставове, препоруке.

**Члан 31.**

Ако из било ког разлога нису испуњене све претпоставке за доношење одлуке по некој тачки дневног реда, председник ће предложити да се доношење одлуке по тој тачки дневног реда одложи за неку од следећих седница.

**Члан 32.**

Када одлучује о процедуралним питањима доноси закључке.

**Члан 33.**

Одлуке се доносе на предлог председника.

Чланови Савета родитеља, по правилу, гласају јавно, подизањем руку, на позив председника.

Чланови Савета родитеља тајно гласају за предлог чланова Школског одбора из реда родитеља..

Тајно гласање из става 3. . овог члана спроводи комисија за регуларност гласања (у даљем тексту:Комисија) која се састоји од три члана, укључујући и председ­ника, а коју из свог састава именује Савет родитеља на седници на којој се врши тајно гласање.

**Члан 34.**

Члан Савета родитеља може гласати за или против доношења одлуке, а може остати и уздржан.

После гласања, председник пребројавањем гласова утврђује да ли је одлука до­нета.

**Члан 35.**

Одлуке се, по правилу, доносе гласањем о једном предлогу председника.

Ако се током дискусије по некој тачки дневног реда уобличи више предлога, председник ће све предлоге ставити на гласање, редом којим су изложени.

**8. Седница за утврђивање предлога чланова Школског одбора из реда родитеља ученика**

**Члан 36.**

На седници Саветa родитеља предлажу се чланови Школског одбора из реда родитеља .

Одлука о предлогу чланова Школског одбора из реда родитеља ученика доноси се тајним гласањем.

Савет родитеља, предложиће за чланове Школског одбора, кандидате/ кандидата који су/је добили/о највећи број гласова .

Гласачки листић за утврђивање предлога чланова Школског одбора из реда Савета родитеља у Школи има следећи текст:

Савет родитеља

Основне школе „Витко и Света“

Гаџин Хан, Милоша Обилића бб

Број: \_\_/\_\_\_\_\_- \_\_\_

Датум: \_\_\_\_04. 2018. године

**ГЛАСАЧКИ ЛИСТИЋ ЗА УТВРЂИВАЊЕ ПРЕДЛОГА ЧЛАНОВА  
ШКОЛСКОГ ОДБОРА ИЗ РЕДА РОДИТЕЉА УЧЕНИКА**

За чланове/а Школског одбора члан Савет родитеља предлаже родитеље чији је редни број заокружен:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Треба заокружити, хемијском оловком **редни број испред имена и презимена кандидата (** највише три /два редна броја).

Гласачки листић се сматра исправним уколико члан Савета родитеља заокружи и мањи број од потребног броја чланова који се предлажу јединици локалне самоуправе.

М.П.

Уколико се предлаже јединици локалне самоуправе - један члан из реда родитеља у Школи за члана Школског одбора и има само један предложени кандидат гласачки листић има следећи текст

Савет родитеља

Основне школе „Витко и Света“

Хаџин Хан, Милоша Обилића бб

Број: \_\_/\_\_\_\_\_- \_\_\_

Датум: \_\_\_\_\_\_\_\_\_\_\_\_ године

**ГЛАСАЧКИ ЛИСТИЋ ЗА УТВРЂИВАЊЕ ПРЕДЛОГА ЧЛАНА  
ШКОЛСКОГ ОДБОРА ИЗ РЕДА РОДИТЕЉА УЧЕНИКА**

За члана Школског одбора члан Савета родитеља предлаже родитеља

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

за против

Гласачки листић је важећи искључиво ако је хемијском оловком **заокружено** „за“ или „против“.

М.П.

Савет родитеља, предложиће за чланове Школског одбора, три кандидата с гласачког листића која су добила највећи број гласова.

Гласање се врши заокруживањем, хемијском оловком, три редна броја испред имена и презимена кандидата који се предлажу за члана Школског одбора.

Гласање за предлог члана Школског одбора из става 6. се сматра исправним уколико је члан Савета родитеља заокружио и мањи број од потребног броја чланова који се предлажу.

Уколико је у току трајања мандата једном од чланова Школског одбора из реда родитеља престало својство члана у Школском одбору, Савет родитеља за члана Школског одбора предлаже једног кандидата који добије највећи број гласова на седници Савета родитеља на којој се даје нови предлог за избор члана Школског одбора.

Уколико је у току трајања мандата двома од чланова Школског одбора из реда родитеља престало својство члана у Школском одбору, Савет родитеља ће предложити два кандидата за члана Школског одбора који добију највећи број гласова на седници Савета родитеља на којој се даје нови предлог за избор чланова Школског одбора.

Гласање за предлог члана Школског одбора из става 8. се врши заокруживањем, хемијском оловком, редног броја испред имена и презимена највише два кандидата који се предлажу за члана Школског одбора.

Гласање за предлог члана Школског одбора из става 9. се сматра исправним уколико је члан Савета родитеља заокружио и мањи број од потребног броја чланова који се предлажу.

Седница Савета родитеља за предлог члана/ова Школског одбора из става 9. и 10. овог члана одржава се када се стекну законски услови.

У случају једнаког броја гласова који онемогућава утврђивање предлога за члана Школског одбора , гласање ће се понављати само за оне кандидате који су добили једнак број гласова све док на основу резултата гласања не буде било могуће утврдити предлог чланова Школског одбора.

**Члан 37.**

Гласање спроводи комисија за регуларност гласања (у даљем тексту:Комисија) која се састоји од три члана, укључујући и председ­ника, а коју из свог састава именује Савет родитеља на седници на којој се утврђује предлог чланова за Школски одбор.

Право да предложи члана комисије има сваки члан Савета родитеља.

Комисија пре гласања пребројава гласачке листиће и дели их члановима Савета родитеља

Чланови Савета родитења гласају иза паравана, заокруживањем хемијском оловком редног броја испред имена и презимена кандидата који се предлажу за чланство у Школском одбору, и листиће убацују у гласачку кутију која се налази испред Комисије.

Одмах после гласања, Комисија јавно пребројава гласове, сачињава записник и објављује резултат гласања.

**Члан 38.**

Одлука Савета родитеља којом је утврђен предлог чланова Школског одбора из реда родитеља ученика, по прибављању доказа о неосуђиваности предложених кандидата, доставља се Скупштини општине Гаџин Хан ради благовременог именовања Школског одбора.

**9. Записник са седнице**

**Члан 39.**

О току седнице Савета родитеља води се записник.

Евиденција са потписима присутних чланова Савета родитеља и других присутних лица води се на посебном обрасцу и прилаже се у свеску записника и његов је саставни део.

Записник води један од чланова Савета родитеља, кога на почетку школске године бира Савет родитеља.

Савет родитеља бира и заменика записничара, који води записник у одсуству записничара.

Записник потписују председник Савета родитеља и записничар.

Записник се води у свесци записника са означеним бројем страница.

На последњој страни свеске записника уписује се укупан број страница и оверава се потписом председника Савета родитеља и записничара и оверава се печатом Школе .

За чување свеске записника одговоран помоћник директора Школе.

Када се свеска записника испуни, трајно се чува у архиви Школе.

**Члан 40.**

Записник садржи податке о:

1. редном броју седнице, рачунајући од почетка школске године;
2. дану, часу и месту одржавања седнице;
3. броју присутних и одсутних чланова;
4. дневном реду;
5. податке о одлагању или прекиду седнице;
6. дискутантима и дискусијама (у сажетом облику);
7. изјаве које су унете на инсистирање појединих дискутаната;
8. о одлучивању Савета родитеља;
9. мерама које су изречене у циљу одржавања реда на седници и о лицима ко­јима су изречене;
10. другим значајним питањима у вези са седницом и
11. време када је седница завршена или прекинута.

**Члан 41.**

Председник одлучује о томе шта ће се унети у записник и записничару диктира текст који треба унети.

На захтев члана Савета родитеља, директора, помоћника директора, стручних сарадника или других присутних лица, у записник се уноси и садржај који се иначе не би унео у записник, под условом да је то у вези са неком од тачака дневног реда.

**VI ЗАВРШНЕ ОДРЕДБЕ**

**Члан 42.**

Даном ступања на снагу Пословника престаје да важи Пословник о раду Савета роди­теља Школе , евидентиран деловодним бројем 01-1100/1 од 31.12.2013. године.

**Члан 43.**

Пословник ступа на снагу осмог дана од дана објављивања на огласној табли Школе.

Председник Савета родитеља

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Душан Игњатовић

Пословник је евидентиран деловодним бројем: 01-439/1 од 19 .04. 2018. године, објављен је на огласној табли Школе дана 20. 04. 2018. године, а ступио је на снагу дана 28. 04. 2018. године.

Секретар Школе

\_\_\_\_\_\_\_\_\_\_\_\_\_\_\_\_\_\_\_\_\_\_\_

Љиљана Пешић